Държавен вестник, бр. 17, 2024 г., стр. 163

БРОЙ  17	
Д Ъ Р Ж А В Е Н  В Е С Т Н И К 	
СТР.  163  
ДОПЪЛНИТЕЛНИ ИЗИСКВАНИЯ ЗА ИЗПЪЛНЕНИЕ НА АЛГОРИТЪМА НА КЛИНИЧНАТА 
ПЪТЕКА: 
При доказано онкологично заболяване пациентът задължително се насочва към Клинична 
онкологична комисия или Клинична хематологична комисия (съгласно медицински стандарти „Медицинска 
онкология“ и „Клинична хематология“), осигурена от лечебното заведение чрез договор. 
При анамнеза от страна на пациента за алергия се извършва задължителна консултация с лекар със 
специалност по анестезиология или клинична алергология. 
 
 5. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ 
Дейностите и услугите в обхвата на клиничната пътека се осъществяват незабавно или се 
планират за изпълнение в зависимост от развитието, тежестта и остротата на съответното 
заболяване и определения диагностично-лечебен план. 
 
5А ИНДИКАЦИИ ЗА ХОСПИТАЛИЗАЦИЯ 
Диагностика и лечение при: 
травми на черния дроб; 
чернодробен абсцес, септично състояние; 
чернодробно заболяване, довеждащо да обтурационно-иктеричен синдром; 
хепаторенален синдром - при показания за хирургична интервенция; 
огнищни лезии в областта на чернодробно-жлъчната система (суспектни или доказани с образни 
методи на диагностика и/или ендоскопско изследване, както и хистологично), включително рецидив на 
злокачественото заболяване; 
портална хипертония с кървяли в миналото езофагеални варици. 
5Б. ДИАГНОСТИЧНО- ЛЕЧЕБЕН АЛГОРИТЪМ 
Прием и изготвяне на диагностично-лечебен план. 
При подготовка на болния в лечебното заведение: 
Вземане на биологичен материал за изследвания се извършва в първите 24 часа от 
хоспитализацията на пациента. 
Образни изследвания се извършват до 48 часа от началото на хоспитализацията на пациента. 
Хирургично доказване или редуциращо премахване на онкологични заболявания на черния 
дроб 
При наличие на повърхностно разположени чернодробни лезии и неустановено или недоказано 
първично огнище, вземането на тъкан от лезията има важно диагностично значение за диагностициране на 
онкологично заболяване, последващото му стадиране и започването на комплексно лечение. Това е възможно 
чрез извършване на малки по обем ексцизиони процедури на тъкан от чернодробни лезии – интраоперативна 
чернодробна биопсия. В някои случаи е възможно и премахването на лезия в цялост, без това да е довело до 
анатомична резекция на цял сегмент на черен дроб - атипична резекция на чернодробна лезия без 
съблюдаване на правила за радикалност с диагностична или цито-редуктивна цел. 
Кисти на черния дроб. 
При непаразитарните кисти се извършват кисторезекции, тотални ексцизии или перкутанни 
процедури. 
Портална хипертония: при определянето на тежестта на чернодробна дисфункция е удачно 
използването на критериите на Child-Pugh за тежестта на чернодробното увреждане: 
Показател 
1 точка
2 точки 
3 точки 
Албумин (g/dl) 
>3.5 
2.8-3.5 
<2,8 
Билирубин (mg/dl) 
<2.0 
2.0-3.0 
>3,0 
Протромбинов индекс-Quick 
>70% 
40-70% 
<40% 
Асцит 
0 
+/++ 
+++ 
Енцефалопатия 
0 
I-II степен
III-IV степен 
Child “A” – 5 - 6 точки; Child “B” – 7 - 9 точки; Child “C” – 10 - 15 точки. 
При необходимост, се прилагат локални хемостатици. 
Медикаментозно лечение в пред- и следоперативния период се определя и зависи от състоянието 
на пациента и характера на заболяването. 
 
6. ПОСТАВЯНЕ НА ОКОНЧАТЕЛНА ДИАГНОЗА 
Окончателната диагноза при неонкологичните заболявания се поставя на базата на оперативната 
диагноза, данните от лабораторните и инструменталните методи. При онкологичните след задължително 
хистологично изследване с патоморфологична диагноза определяне на степен на малигненост и стадии 
на тумора (по TNM класификация). 
 
7. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ 
Медицински критерии за дехоспитализация: 
възстановен чревен и билиарен пасаж; 
добре зарастваща оперативна рана; 
липса на фебрилитет в последните 24 часа;